Égg’

Bulgnaiṡ St artéccol qué l é scrétt in bulgnaiṡ Al fiómm Égg a Verånna Al fiómm Égg', in dialatt trintén ciamè Adis, (Ita. Adige; ladin Adiç; tud. Etsch) al såurz atais al Pâs d'la Rêsia (tud. Reschenpass) int'la Alta Val Venosta (Hochvinschgau) in Elt-Égg’ e al s câza int'al Mèr Adriâtich vsén a Ciòsa. Par lungazza - 409 km e sblîsga - l'è al secånd fiómm d'Itâglia dåpp al Po. Al pâsa äl zitè ed Trénto, Verånna, Legnègh e al lanbéss al zitè ed Meràn, Bulzàn e Ruveraid. In tott al so basén d'l âcua l'è ed 12.100 km² (e l'è al têrz pió grand dåpp quall dal Po e dal Têvar): ed sti qué i én 7.200 d'l Elt-Égg’ (Tiròl ed såtta), indóvv ch'al fiómm al córr par 140 km (pió ed 1/3 ed tott al só tragétt). I só afluént prinzipèl i én: al Pasîri (ita Passirio, tud. Passer) svén a Meràn (ita Merano, tud. Meran), l'Isèrc (ita Isarco, tud Eisack) svén a Bulzàn (ita Bolzano, tud Bozen), al Nûs svén a Mezacurånna (TN) (ita Mezzocorona), l'Avîsi atais a Lavis (TN), al Fersen atais a Trénto e al Länn atais a Ruveraid (TN) (ita Rovereto) Riferimént (IT) Al fiómm Égg int la Treccani